LISA 11

põhikooli 01.09.2015 õppekavale

**Liikluskasvatuse korraldus Oskar Lutsu Palamuse Gümnaasiumis**

1. Liikluskasvatus koolis toimub kooli õppekava alusel. Kooli õppekavas määratletakse liikluskasvatuse teemad ja nende käsitlemise maht.
2. Liikluskasvatus on kooli õppe- ja kasvatustegevuse kohustuslik osa, mille käigus õpilased omandavad üldised teadmised ja oskused ohutuks liiklemiseks.
3. Liikluskasvatuse eesmärgiks on õpilaste ettevalmistamine ohutuks ja kaasliiklejaid arvestavaks liiklemiseks. Õpilasel peaksid välja kujunema ohutu liiklemise harjumused.
4. Kooli õppekava ning kooli üldtööplaani liikluskasvatuse osa koostamisel arvestatakse lapse iga ja tema rolle liikluses.
5. Klassi- ja koolivälised üritused kavandatakse kooli üldtööplaanis, nende läbiviimise eest vastutab kooli juhtkond.
6. Liikluskasvatust viiakse läbi valdavalt klassijuhataja tundides ning ülekoolilistes projektides liikluspäevade korraldamise näol. Klassi- ja aineõpetajate töökavades määratletakse liikluskasvatuse teemad, mida käsitletakse integreerituna ainetundides.
7. Põhikooli esimeses astmes ( 1.-3.klass) on liikluskasvatuse sisuks jalakäija ja jalgratturi ohutu liiklemise, käitumise ja liikluses toimetuleku õpetamine, lähtudes eelkõige lapse koduümbruse liikluskeskkonnast
8. Põhikooli teises ( 4.-6.klass) ja kolmandas astmes ( 7.-9.klass) on liikluskasvatuse sisuks erinevate liiklusolukordade selgitamine lapse enda ja teiste liiklejate seisukohalt ning linna ja maapiirkonna teedel ohutu liiklemise õpetamine
9. 3. ja 4.klassi õpilased, kes on eksamipäeva seisuga 10-aastased, saavad osaleda jalgratturi koolitusel
10. Soovijatel on võimalus sooritada eksam jalgratturi juhiloa saamiseks ( jalgrattaluba peab olema 10-15 aastastel noortel)
11. Põhikooli õpilased osalevad võimaluselerinevatel jalgrattavõistlustel.
12. Liikluskasvatuse eesmärgid ja taotletavad pädevused kooliastmeti:

12.1. I kooliaste

*Eesmärk*

1. Ohutuse väärtustamine ning tähelepanu pööramine ohutusele igapäevases õppe- ja kasvatustegevuses.
2. Oskus mõista ja väärtustada iseenda ohutust ning ohutut käitumist; ohuolukordade tekkepõhjuste selgitamine, ohu ennetamine, ohutust tagavate turvavahendite kasutamine, abi kutsumine.

*Pädevused*

1. Väärtustab ohutust ja iseenda turvalisust.
2. Teab hädaabi numbrit (112), oskab ohust teatada.
3. Oskab ohutult evakueeruda koolihoonest.
4. Teab tuletõrje päästevahendite asukohti koolis.
5. Teab lõhkekehadega kaasnevaid ohte, oskab lõhkekeha leiu korral kutsuda abi.
6. Oskab käituda pommiähvarduse korral koolis või mõnes muus ühiskondlikus asutuses.
7. Oskab kirjeldada ohtusid oma kooliteel, põhjendada ning selgitada ohtude vältimist kooliteel.
8. Oskab kasutada ohutust tagavaid kaitsevahendeid, sh helkur, turvavöö, jalgratturikiiver, põlve ning küünarnuki kaitsed, vajadusel ujumisrõngast, päästevesti.
9. Oskab käituda ühissõidukeis, siseneda, väljuda ning ohutult sõiduteed ületada.
10. Oskab valida jalgrattaga, rulaga, rulluiskudega sõitmiseks ohutut kohta.
11. Oskab ohutult liikuda/liigelda märjal, libedal, lumisel teel.
12. Oskab valida tee, sh raudtee ületamiseks kõige ohutumat kohta; peatuda, kuulata, vaadata ning ohutuses veendununa sõidutee ületada.
13. Oskab määrata sõidukite liikumise suunda ning hinnata liikumise kiirust.
14. Oskab eristada valet/ohtlikku liikluskäitumist õigest/ohutust käitumisest.

12.2. II kooliaste

*Eesmärk*

1. Õpetada mõistma ja väärtustama ohutust, iseenda turvalisust ning ohutut käitumist; oskus osaleda diskussioonides ohtu ennetavates tegevuste analüüsimisel ja õigete hoiakute kujunemisel.
2. Ohutusalaste teadmiste, oskuste, vilumuste lõimimine. (Laste õpetamine reaalses liikluskeskkonnas, praktilised õppused jne)

*Pädevused*

1. Väärtustab ohutust ja iseenda turvalisust
2. Oskab ohust kiiresti ja korrektselt teatada
3. Oskab ohutult evakueeruda koolist
4. Teab tuletõrje päästevahendite asukohti koolis ja oskab neid kasutada
5. Oskab (vajadusel) kasutada tulekustutustekki
6. Teab lõhkekehadega kaasnevaid ohte, oskab lõhkekeha leiu korral kutsuda abi
7. Oskab käituda/tegutseda pommiähvarduse korral koolis või mõnes muus ühiskondlikus asutuses
8. Oskab kasutada ohutust tagavaid kaitsevahendeid, sh helkur, turvavöö, jalgratturi-, mopeedijuhi kiiver, põlve ning küünarnuki kaitsed
9. Oskab käituda ühissõidukeis, siseneda, väljuda ning sõiduteed ületada
10. Oskab hinnata sõidukite liikumissuunda, -kiirust ja kaugust
11. Oskab valida tee sh raudtee ületamiseks kõige ohutumat kohta
12. Oskab hinnata sõiduki liikumiskiirust ja määrata vahemaid
13. Tunneb/teab/mõistab liikluseeskirja nõudeid jalakäijale, juhile (jalgratturile)
14. Oskab leida informatsiooni ja lisamaterjali ohutusalaste teemakäsitluste kohta
15. Oskab kaardistada ohtlikud kohad kooliteel, kirjeldab ohtu ja kuidas ohtu vältida

12.3. III kooliaste

*Eesmärk*

1. Õpetada mõistma ja väärtustama ohutust, iseenda turvalisust ning ohutut käitumist; oskus osaleda diskussioonides ohtu ennetavates tegevuste analüüsimisel ja õigete hoiakute kujunemisel.
2. Ohutust tagavatest seadustest tulenevate käitumisharjumuste kujundamine, (teadmiste rakendamine oskuste, vilumusteni) praktilised ohutusalased õppused.

*Pädevused*

1. Väärtustab ohutust, arvestab kaasliiklejatega ning on seaduskuulekas
2. Oskab ohust teatada ja hinnata ohuolukorda
3. Oskab  ohutult evakueeruda koolist ja osutada evakueerumisel abi endast noorematele
4. Teab tuletõrje päästevahendite asukohti koolis ja oskab neid kasutada
5. Oskab kustutada väikeseid tulekoldeid, (sh lõke, süttinud rasv pannil jne)
6. Teab lõhkekehadega kaasnevaid ohte, oskab lõhkekeha leiu korral kutsuda abi
7. Oskab ohtlike ainetega kokkupuutumisel end kaitsta nende tervist kahjustava toime eest
8. Oskab käituda pommiähvarduse korral koolis või mõnes muus ühiskondlikus asutuses
9. Oskab vaatluse teel hinnata helkuri peegelduvuse omadusi
10. Oskab kasutada ohutust tagavaid kaitsevahendeid, sh helkur, turvavöö, jalgratturi- ja mootorratturi kiiver, põlve ning küünarnuki kaitsed
11. Teab ja tunneb nõudeid jalgratturile ja mopeedijuhile ning oskab vastavalt nõuetele käituda
12. Oskab kaardil tähistada ohtlikud kohad kooliteel ja valida ohutuma teekonna sihtpunkti jõudmiseks
13. Kirjeldab ohutu teekonna valiku põhimõtteid
14. Mõistab liikluseeskirja nõudeid jalakäijale, juhile (jalgratturile, mopeedijuhile)
15. On teadlik ohutusalastest kampaaniatest ning annab hinnangu ajas muutuvate hoiakute kujunemise kohta
16. Oskab leida informatsiooni ja võrrelda Eesti (liiklus)ohutusalast olukorda teiste riikidega
17. Liikluskasvatuse teemad ja nende käsitlemise mahud:

14.1. I kooliaste

1. Liiklusohud kooliteel ja nende vältimine ( 1tund)
2. Ohutu sõidutee ja raudtee ületamine ( 1tund)
3. Liiklusohutust tagavad kaitsevahendid ( helkur, turvavöö, jalgratturikiiver, põlve- ja küünarnukikaitsed) ( 1tund)
4. Käitumine ühissõidukis ( 1tund)
5. Ohtliku liikluskäitumise eristamine ohutust ( 1 tund)
6. Ohutu liiklemine märjal, lumisel ja libedal teel; pidurdamine, pikivahe, libisemine ( 1 tund)
7. Jalgrattaga, rulaga, rulluiskudega sõitmiseks ohutu koha valimine ja sobiv sõidukiirus ( 1 tund)
8. Parempoolne liiklus ( 1 tund)
9. Valgusfoor, operatiivsõidukid ( 1tund)

14.2. II kooliaste

1. Liiklusohud kooliteel, sõidutee ületamine, liikumine asulas ja asulavälisel teel ( 1 tund)
2. Koolitee ohtlike kohtade kaardistamine ( 1tund)
3. Liiklemine talvel ( 1 tund)
4. Ristmikud ( 1 tund)
5. Liiklusmärgid (2 tundi)
6. Turvalisus jalakäijana ( 1 tund)
7. Võimalusel osalemine Maanteeameti „Helkurikoolitusel“ ( 3 tundi)
8. Turvaline autosõit, rula- ja rulluisusõit ( 1 tund)
9. Liikluseeskirjad ( 3 tundi)
10. Liikluseetika ( 1tund)
11. Jalgrattaga liikluses ( 2 tundi)
12. Jalgratturi koolitus

14.3. III kooliaste

1. Ohutu liiklemine asulas ja asulavälisel teel ( 2 tundi)
2. Helkuri vajalikkus, turvalisust tagavad kaitsevahendid ( 1 tund)
3. Liiklusõnnetus, trauma, ohutus ( 3 tundi)
4. Liikluseeskirjad ( 2 tundi)
5. Liikluskultuur ja – eetika ( 2 tundi)
6. Ohutu jalgrattasõit ( 2 tundi)